《挽王蔗芗明四首 其二》
清代·陈柄德

入门于邑泪潸然，执手尪羸木榻前。往事谈来聊草草，拊膺郁处尚填填。

已教吴质长愁老，更使崔骃一病绵。转眼星辰成永诀，秋风秋雨苦啼鹃。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎山集。